እዚች ሀገር ላይ እንደ ሮቤል ኪሮስ አባትህ የውሃ ዋና ፌዴሬሽን ፕሬዝዳንት ከሆነ ለወጣቶች ማበረታቻ በተሰጠው እድል ዋናተኛ ተብለህ ኦሎምፒክ ትሄዳለህ። አባትህም የውሃ ዋና ቡድን "የቡድን መሪ" ሆኖ ይሄዳል። በሀገርህ ሥንት ታሪክ የሰሩ ጀግና ስፖርተኞች እያሉ አንተ መደበኛ ስራህ ስፖርት ያልሆነ ሰው በኦሎምፒክ መክፈቻ ላይ የኢትዮጵያን ባንዲራ ይዘህ ቡድን እንድትመራ ትመረጣለህ። በውድድር ቀን ግን እንዲህ ጉድህ ለአለም ይገለጥና እነ ዴይሊ ሜይል "የኦሊምፒኩ ምርጥ ቦርጫም ዋናተኛ" ብለው ይሳለቁብሃል። ከ59 ተወዳዳሪዎች 59ኛ መውጣትህ መች ከፋን! "ይሄ በእርግጥ እንዴት ነው ለኦለምፒክ ያለፈው" ብለው የአለም ሚዲያዎች ሲጠይቁ መልስ የቸገረን የሀገርህ ሰዎች ግን እጅጉን በሀፍረት ተሸማቀናል።